LT Europos Sąjungos oficialusis leidinys C 57/16

Prancūzijos Vyriausybės pranešimas, susijęs su Europos Parlamento ir Tarybos direktyva 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą išduoti išskirtinį leidimą, vadinamą „Permis des Marges du Finistère“, skystiems arba dujiniams angliavandeniliams žvalgyti)

(Tekstas svarbus EEE)

2010/C 57/11

Bendrovė „GTO Ltd“, kurios būstinė yra adresu: Trafalgar House, 11 Waterloo Place, London SW1Y 4AU (UNITED KINDOM), 2009 m. rugsėjo 15 d. raštu paprašė penkeriems metams suteikti išskirtinį leidimą žvalgyti skystus arba dujinius angliavandenilius (vadinamasis „Permis des Marges du Finistère“) apie 21 000 kvadratinių kilometrų plote, kurio dalis yra Finistère departamente.

Šio leidimo perimetras sudarytas iš dienovidinių ir lygiagrečių, einančių per toliau geografinėmis koordinatėmis apibūdintus taškus, sankirtų, pradiniu dienovidiniu laikant Paryžiaus dienovidinį koordinatėms, išreikštoms laipsniais, ir Grinvičo dienovidinį koordinatėms, išreikštoms laipsniais, minutėmis, sekundėmis (informacija tik orientacinė):

A taškas : 12,60 gr V ilgumos dienovidinio (9° 00′ 00″ V ilgumos) sankirta su Prancūzijos ir Anglijos kontinentines plokštes skiriančia riba. B taškas : 8,70 gr V ilgumos dienovidinio (5° 30′ 00″ V ilgumos) sankirta su Prancūzijos ir Anglijos kontinentines plokštes skiriančia riba.

Taškas Ilguma Platuma C 8,70 gr V ilguma (5° 30′ 00″ V ilguma) 53,30 gr Š platuma (48° 00′ 00″ Š platuma) D 12,60 gr V ilguma (9° 00′ 00″ V ilguma) 53,30 gr Š platuma (48° 00′ 00″ Š platuma)

A–B taškai = Prancūzijos ir Anglijos kontinentines plokštes skirianti riba.

Prašymų pateikimas ir leidimo suteikimo kriterijai

Pirminio prašymo ir konkurencinių prašymų pateikėjai turi atitikti sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Susidomėjusios įmonės per devyniasdešimt dienų nuo šio pranešimo paskelbimo datos gali pateikti konkurencinį prašymą, remdamosi taisyklėmis, nurodytomis „Pranešime apie kalnakasybos leidimų išdavimą Prancūzijoje“, skelbtame 1994 m. gruodžio 30 d. Europos Bendrijų oficialiojo leidinio C 374 11 puslapyje, ir nustatytomis 2006 m. birželio 2 d. Nutarime Nr. 2006-648 dėl kalnakasybos leidimų ir požeminio saugojimo leidimų (2006 m. birželio 3 d.Prancūzijos Respublikos oficialusis leidinys).

Konkurenciniai prašymai siunčiami kalnakasybos ministrui nurodytu adresu. Sprendimus dėl pirminių ir konkurencinių prašymų Prancūzijos valdžios institucijos priims per dvejus metus nuo pirminio prašymo gavimo datos, t. y. ne vėliau kaip iki 2011 m. rugsėjo 15 d.

Veiklos ir jos sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti šiuo adresu:

Ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE, tel. +33 140819529. Prieš tai paminėtų įstatymų ir kitų teisės aktų nuostatas galima rasti internete adresu http://www.legifrance.gouv.fr

(1) OL L 164, 1994 6 30, p. 3.